ઉત્તરાખંડમાં મચેલી તબાહીમાં ફસાયેલા, મરેલા, બચેલા યાત્રાળુઓની ગાથામાં ત્યાં રહેતા સ્થાનિક લોકોને તો આપણે ભૂલી જ ગયા. ત્યાં વસેલા એક નાના ગામડાની સ્કૂલના ૨૭ બાળકો એક સામટાં અદ્રશ્ય થઈ ગયા હતા. જેઓ પાપ-પુણ્યના મર્મ કદી જાણતા નહોતા, આસ્તિક-નાસ્તિક શબ્દો એમના પલ્લે હજુ પડ્યા નહોતા, ધર્મ અને ભગવાનની વ્યાખ્યાઓ કરવાની હજુ બાકી હતી તેવા એ નાના નિર્દોષ ભૂલકાઓને યાદ કરીને ચાલો આપણે વધારે નહી તો બે અશ્રુ જરૂર વહાવીએ. સાથે સાથે આર્મીના જવાનોએ કરેલી કપરી કામગીરીને બિરદાવીએ.